# Határozatok Tára 2023

***1/2023. számú szakági gyűlési határozatot***

A szakági gyűlés Mihók Csaba elnök beszámolóját a versenynaptártervezetről elfogadja.

***2/2023. számú szakági gyűlési határozat***

A szakági gyűlés Fekete Róbert szövetségi kapitány beszámolóját a világbajnokság előkészületeiről elfogadja.

***3/2023. számú szakági gyűlési határozat***

A szakági gyűlés a jelölőbizottság tagjainak dr. Tamás Zsoltot, dr. Szebeni Zsoltot és Feketéné Wachtler Katalint választja meg. Működésüket 30 nappal az évadzáró tisztújító közgyűlés előtt kezdik meg.

***4/2023 (05.14), sz. szakági gyűlési határozat:***

A szakági gyűlés felhívja a Szakbizottságot, hogy a szövetségi kapitányi poszt betöltésére javaslatot ne tegyen. A feladatok ellátása érdekében a szakági gyűlés kinevez egy adminisztrátort, aki a külföldi nevezéseket (nemzeti és nemzetközi kategóriákra is) összegyűjti és ellenőrzi (pihenőidők, minősülések, eltiltások, stb), valamint azokat továbbítja a Szakbizottság felé a tavlovaglas@lovasszovetseg.hu emailcímre. A nevezéseket a Szakbizottság továbbítja a Magyar Lovassport Szövetség felé.

***5/2023 (05.14), sz. szakági gyűlési határozat:***

Lukácsné Marcsó Zsófia töltse be az adminisztrátori posztot a 2023-as őszi választásokig.

***6/2023.sz.szakági gyűlési határozat:***

A szakági gyűlés a szakbizottság szakmai beszámolóját elfogadja.

***7/2023.sz.szakági gyűlési határozat:***

A szakági gyűlés a szakbizottság pénzügyi beszámolóját elfogadja.

***8/2023.sz.szakági gyűlési határozat:***

A Szakbizottság tagjainak létszáma az elnök mellett 4 fő.

***1/2023. számú szakbizottsági határozat***

A Szakbizottság a szakági keret terhére fejenként 300.000 forinttal támogatja azokat a lovasokat, akik az Abu Dhabiban február 25-én megrendezésre kerülő világbajnokságra kiutaznak.

***2/2023. számú szakbizottsági határozat***

A Magyar Lovas Szövetség Távlovagló- és Távhajtó Szakágának Szakbizottsága a Gedeon Tamás által bemutatott "országos média stratégiát" a magyar távlovas sport számára hasznosnak, annak jövője szempontjából fontosnak tartja, annak céljaival teljes mértékben egyetért és megvalósulásukat szükségesnek tartja. Annak megvalósítását azonban sem anyagi, sem más forrásokkal támogatni nem tudja. A Gedeon Tamás által elkészített hang- és képanyagok szerzői joga Gedeon Tamást illeti. Gedeon Tamás tevékenysége független a szakág egyéb ilyen irányú tevékenységétől.

***3/2023 (04.20) számú szakbizottsági határozat***

A Magyar Lovas Szövetség Távlovagló- és Távhajtó Szakágának Szakbizotttsága számára a benyújtott szakmai program alapján a Magyar Lovassport Szövetség az alábbi támogatásokat ítélte meg

|  |  |  |
| --- | --- | --- |
| Távlovaglás Junior VB részvétel | 2 000 000 | sportfejlesztés |
| Távlovaglás Felnőtt EB részvétel | 2 700 000 | sportfejlesztés |
| Távlovaglás Fiatal lovak VB   | 0 | sportfejlesztés |
| Távlovaglás versenyrendezés (7 verseny) | 3 000 000 | AM |
| Távlovaglás Sportszakember képzés | 300 000 | AM |
| Távlovaglás szakmai hétvége | 600 000 | sportfejlesztés |

Az FEI bajnokságokon való részvétel támogatása a résztvevők létszámának tekintetében a szakág által megadott paraméterek alapján változhat. A táblázatban szerepló támogatási összeg a felhasználható forrás felső határát jelöli.

Fentieken túl Cece számára a Magyar Lovassport Szövetség a Szakágtól függetlenül megítélt 400.000 forintot. Így a versenyrendezésre megítélt támogatás összege némileg módosult. A Szakbizottság a versenyrendezésre megítélt támogatást az alábbi arányokban osztja fel a versenyrendezők között, figyelembe véve a versenyek hosszát és költségeit:

* Cece: 400.000 HUF a fentiektől függetlenül a Magyar Lovassport Szövetség által már megítélt rendezési költség és 1.400.000 HUF a mobilboxok költségeire
* Bükkösd: két verseny, egy egynapos és egy kétnapos megrendésézére összesen 800.000 HUF
* Husztót: 350.000 HUF
* Szilvásvárad: 200.000 HUF
* Mecseknádasd: 150.000 HUF

***4/2023 (09.20) számú szakbizottsági határozatot:***

Szabályzat pontosítására volt szükség a 20 km-es versenyekkel kapcsolatban, ezért a Magyar Távlovagló és Távhajtó Szabályzat 21/A §-a alábbi mondattal egészül ki:

„A kötelező minimális átlagsebesség előírásának betartásakor számításakor az általános szabályok szerint a célvonalon való áthaladás idejét kell figyelembe venni. „

Így a 21/A. § 2023.10.01 napjától érvényes szövege a következő:

*21/A. § A versenyrendező a nemzeti versennyel egyidőben 20 km-es túraversenyt is meghirdethet. A 20 km-es túraversenyek győztese az a ló-lovas páros, amelyik a táv teljesítését követően 30 percen belül elsőként jelentkezik állatorvosi vizsgálatra és meg is felel rajta. Egyebekben jelen szabályzat rendelkezéseit kell alkalmazni a 20 km-es túraversenyekre is. A kötelező minimális átlagsebesség előírásának betartásakor számításakor az általános szabályok szerint a célvonalon való áthaladás idejét kell figyelembe venni.*